Diari Oficial de la Generalitat Valenciana


Sumari del DOGV 3925, del 25-01-2001 (2001/444)

Informació pública del programa per a la gestió indirecta de l'actuació integrada de la UE-3, a la qual s'adjunta alternativa tècnica, projecte d'urbanització, projecte de reparcel·lació i compte de liquidació provisional i modificació puntual.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/444


Organisme emissor
:   Ajuntament de Picassent

Tipus de document
:   Anunci

Informació pública del programa per a la gestió indirecta de l'actuació integrada de la UE-3, a la qual s'adjunta alternativa tècnica, projecte d'urbanització, projecte de reparcel·lació i compte de liquidació provisional i modificació puntual. [2001/Q444]
  
L'alcalde d'aquest ajuntament, pel Decret d'Alcaldia número 35/2001, de 16 de gener de 2001, va acordar:
  
1. Exposar al públic el programa per a la gestió indirecta de l'actuació integrada de la unitat d'execució UE-3 presentat per l'agrupació d'interés urbanístic UE-3, a què s'adjunta:
  
- Alternativa tècnica.
  
- Projecte d'urbanització.
  
- Projecte de reparcel·lació i compte de liquidació provisional.
  
- Modificació puntual del Pla General d'Ordenació Urbana.
  
2. El tràmit d'informació pública serà de vint dies hàbils que es computaran a partir de la publicació del corresponent anunci mitjançant edicte en un diari d'informació general editat en la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals si, durant els 10 primers de informació pública, cap persona es compromet a presentar una alternativa tècnica substancialment distinta a la inicial i prestarà caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
3. Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es practicarà notificació a través de la publicació d'anunci en el Butlletí Oficial de la Província de València i al tauler d'edictes de l'ajuntament de l'últim domicili als possibles interessats desconeguts en aquest procediment.
  
4. L'acte d'obertura de pliques es farà en la següent data hàbil a la conclusió del termini per a presentar-les, a la sala de regidors d'aquest ajuntament, tret dels dissabtes.
  
5. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques. Els competidors, durant aquest període, podran associar-se unint les seues proposicions.
  
Així mateix, per a informació dels interessats a consultar l'expedient, es fa saber que el mateix estarà a disposició del públic de dilluns a divendres, ambdós dies inclusivament, en horari de 10.00 a 14.00 hores, a l'Oficina Tècnica de l'ajuntament.